Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului de solidaritate al UE /* COM/2013/0259 final - 2013/ () */





EXPUNERE DE MOTIVE Acordul interinstituțional din 17 mai 2006[1] permite mobilizarea Fondului de solidaritate al Uniunii Europene, în limita unui plafon anual de 1 miliard EUR, suplimentar față de rubricile relevante ale cadrului financiar. Condițiile de eligibilitate pentru a accesa fondul sunt detaliate în Regulamentul (CE) nr. 2012/2002 al Consiliului[2]. Pe baza cererilor de asistență de la acest fond, prezentate de Slovenia, Croația și Austria, în legătură cu inundațiile din toamna anului 2012, calculul ajutorului din Fondul de solidaritate, pe baza estimării pagubelor totale cauzate este după cum urmează: || || || || || (EUR) || || Catastrofă || Daune directe acceptate || Prag (în milioane) || Suma bazată pe 2.5% || Suma bazată pe 6% || Valoarea totală a ajutorului propus || Inundații în Slovenia || 359 534 838 || 214,021 || 5 350 525 || 8 730 830 || 14 081 355 || Inundații în Croația || 11 463 479 || 259,805 || 286 587 || ~ || 286 587 || Inundații în Austria || 9 600 000 || 1 798,112 || 240 000 || ~ || 240 000 || TOTAL || || 14 607 942 Ca urmare a examinării cererilor[3] și având în vedere grantul maxim care poate fi acordat din fond, precum și posibilitățile de realocare a creditelor în cadrul rubricii care necesită cheltuieli suplimentare, Comisia propune mobilizarea Fondului de solidaritate al Uniunii Europene pentru suma totală de 14 607 942 EUR, în scopul de a fi alocată rubricii 3b din cadrul financiar. Prin prezentarea acestei propuneri de mobilizare a fondului, Comisia inițiază procedura simplificată de trilog, astfel cum prevede punctul 26 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării fondului și cu privire la suma solicitată. Comisia invită fiecare componentă a autorității bugetare să informeze cealaltă componentă și Comisia cu privire la intențiile sale. În cazul unui dezacord din partea uneia dintre cele două componente ale autorității bugetare, va fi organizată o reuniune oficială între cele trei părți. Comisia va înainta un proiect de buget rectificativ (PBR) pentru a înscrie în bugetul 2013 creditele de angajament și de plată specifice, astfel cum se prevede la punctul 26 din Acordul interinstituțional din 17 mai 2006. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului de solidaritate al UE PARLAMENTUL EUROPEAN ȘI CONSILIUL UNIUNII EUROPENE, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[4], în special punctul 26, având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene[5], având în vedere propunerea Comisiei[6], întrucât: (1) Uniunea Europeană a creat Fondul de solidaritate al Uniunii Europene („fondul”) pentru a-și exprima solidaritatea față de populația din regiunile afectate de dezastre. (2) Acordul interinstituțional din 17 mai 2006 permite mobilizarea fondului în limita unui plafon anual de 1 miliard EUR. (3) Regulamentul (CE) nr. 2012/2002 cuprinde dispozițiile care permit mobilizarea fondului. (4) Slovenia, Croația și Austria au depus cereri pentru mobilizarea fondului, referitoare la catastrofe în urma unor inundații, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2013, se mobilizează Fondul de solidaritate al Uniunii Europene pentru suma de 14 607 942 EUR în credite de angajament și de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European, Pentru Consiliu Președintele Președintele [1] JO C 139, 14.6.2006, p. 1. [2] JO L 311, 14.11.2002, p. 3. [3] Comunicarea Comisiei C (2013) XXX privind trei cereri de mobilizare a Fondului de solidaritate al Uniunii Europene prezentate de Slovenia, Croația și Austria. [4] JO C 139, 14.6.2006, p. 1. [5] JO L 311, 14.11.2002, p. 3. [6] JO C […], […], p. […]